یوفا آوروپا لیگینده 2022/2023 مؤوسومونون غالیبی معینلشیب.
ماجاریستانین پایتاختی بوداپست-ده‌کی پوشکاش آره‌نادا کئچیریلن فینال اویونوندا ایتالیا "روما"سینا غالیب گلن ایسپانیا "سویا"سی تاریخینده 7-جی دفعه تیتولا صاحب چیخیب.
گؤروشون اساس واختی 1:1 حساب‌لی هئچ-هئچه ایله یئکونلاشیب. ایلک گلی 35-جی دقیقه‌ده "جاناوارلار" ووروب‌لار. پائولو دیبالا فرقلنیب. 55-جی دقیقه‌ده لا لیگا تمثیلچی‌سی تارازلیغی برپا ائدیب. "روما"نین هئیتینده جانلوکا مانچینی اوز قاپیسینا گل ووروب. غالیب معینلشمه دیگیندن علاوه واخت اوینانیلیب. بورادا دا حساب دییشمه‌دیگی اوچون پنالتی‌لر سری سیندن ایستیفاده اولونوب. 11 مترلیک جریمه ضربه‌لرینی داها دقیق (4:1) یئرینه یئتیرن ایسپانیا‌لی‌لار تورنیرین غالیبی اولوب‌لار.
"سویا" بو غلبه سایه‌سینده 2023/2024 مؤوسومونده یوفا شامپیون‌لار لیگی‌نین قروپ مرحله‌سینده ایشتیراک حقوقو قازانیب.
یوفا آوروپا لیگی
فینال
31 می
22:00 "سویا" (ایسپانیا) – "روما" (ایتالیا) - 1:1 (پنالتی‌لر سری سینده - 1:4)
قول‌لار: جانلوکا مانچینی، 55 - پائولو دیبالا، 35
داور: آنتونی تیلر (اینگیلتره)
بوداپست، "پوشکاش آره نا"
قئید ائدک کی، سویا داها اول 2005/2006، 2006/2007، 2013/2014، 2014/2015، 2015/2016 و 2019/2020 مؤوسومونده آوروپا لیگینده غلبه سئوینجی یاشاییب.
